Egenerklæring – Sørlandets Kompetansefond

EØS-avtalens regler om statsstøtte innebærer at offentlig støtte som hovedregel er forbudt. Formålet med regelverket er å sikre like konkurransevilkår og like regler for offentlig støtte i EØS-området. At enkelte virksomheter mottar en økonomisk fordel kan vri konkurransen og påvirke samhandelen. Forbudet bidrar dermed til å sikre likebehandling av virksomhetene.

Dersom det blir tildelt støtte som ikke er forenlig med EØS-avtalen vil støtten anses som ulovlig. ESA kan pålegge staten å kreve ulovlig støtte tilbakebetalt. Hensikten er å gjenopprette situasjonen på markedet slik den ville vært uten den ulovlige støtten.

For å kunne vurdere om et foretak kan motta støtte under det alminnelige gruppeunntaket for statsstøtte, er Sørlandets Kompetansefond avhengig av at foretaket gir relevant informasjon bl.a. om enkelte økonomiske forhold. Vi ber derfor om at nedenstående erklæring fylles ut og returneres.

Det relevante regelverket i denne sammenheng er EUs gruppeunntaksforordning. Offisielle versjoner av gruppeunntakene på engelsk, dansk og svensk, finnes her:

<http://eur-lex.europa.eu/legal-content/EN/TXT/?qid=1404295693570&uri=CELEX:32014R0651>

Den uoffisielle norske oversettelsen av forordningen kan lastes ned her:

<https://www.regjeringen.no/no/tema/naringsliv/konkurransepolitikk/regler-om-offentlig-stotte-listeside/offentlig-stotte-gruppeunntak/id430132/>

Det skal leveres erklæring vedrørende to forhold, samlet i én egenerklæring på s. 3 i dette dokumentet. Det er kun selve erklæringen som skal fylles ut og returneres til kompetansefondet. Erklæringen kan sendes i pdf-format til post@kompetansefond.no eller cecilie@kompetansefond.no, eller sendes i post til Sørlandets Kompetansefond, postboks 183, 4662 Kristiansand.

Under følger informasjon om de to forholdene erklæringen omfatter. Vi ber om at denne blir lest nøye før utfylling av erklæringen.

1. Erklæring om at foretaket ikke er i økonomiske vanskeligheter

Begrunnelse for kravet om egenerklæring
Foretak i vanskeligheter kan som hovedregel ikke motta statsstøtte i henhold til gruppeunntaket. Søkerbedriften bes derfor om å bekrefte at den *ikke* er å anse som et foretak i vanskeligheter slik dette er definert i artikkel 2 nr. 18 i gruppeunntaket.

Et foretak vil anses for å være i vanskeligheter hvis *én eller flere* av omstendighetene beskrevet i bokstavene nedenfor er oppfylt:

1. når det gjelder et selskap med begrenset ansvar (unntatt en SMB som har eksistert i mindre enn tre år, eller, når det gjelder berettigelse til risikofinansieringsstøtte, en SMB innen sju år fra dens første kommersielle salg som kvalifiserer til risikofinansieringsinvesteringer, etter at det er foretatt en selskapsgjennomgang av den utvalgte finansformidleren), dersom mer enn halvparten av dets tegnede aksjekapital har forsvunnet som følge av akkumulerte tap. Dette er tilfelle når fradrag av akkumulerte tap fra reservene (og alle andre poster som vanligvis anses som en del av selskapets ansvarlige kapital) fører til et negativt kumulativt beløp som overstiger halvparten av den tegnede aksjekapitalen. I denne bestemmelsen menes med «selskap med begrenset ansvar» særlig selskapstyper omhandlet i vedlegg I til direktiv 2013/34/EU(37), og «aksjekapital» omfatter overkurs når det er relevant,
2. når det gjelder et selskap der minst noen medlemmer har ubegrenset ansvar for selskapets gjeld (unntatt en SMB som har eksistert i mindre enn tre år, eller, når det gjelder berettigelse til risikofinansieringsstøtte, en SMB innen sju år fra dens første kommersielle salg som kvalifiserer til risikofinansieringsinvesteringer, etter at det er foretatt en selskapsgjennomgang av den utvalgte finansformidleren), dersom mer enn halvparten av kapitalen som er oppført i selskapets regnskap, har forsvunnet som følge av akkumulerte tap. I denne bestemmelsen menes med «et selskap der minst noen medlemmer har ubegrenset ansvar for selskapets gjeld» særlig selskapstyper omhandlet i vedlegg II til direktiv 2013/34/EU,
3. foretaket er gjenstand for kollektiv insolvensbehandling eller oppfyller de fastsatte kriterier i nasjonal lovgivning for å være gjenstand for kollektiv insolvensbehandling etter anmodning fra kreditorene,
4. foretaket har mottatt krisestøtte og har ennå ikke tilbakebetalt lånet eller innløst garantien, eller det har mottatt omstruktureringsstøtte og er fortsatt omfattet av en omstruktureringsplan,
5. når det gjelder et foretak som ikke er en SMB, dersom følgende gjelder for de to foregående årene:
6. foretakets bokførte forhold mellom gjeld og egenkapital har vært større enn 7,5 og
7. foretakets EBITDA-rentedekningsgrad har vært lavere enn 1,0.

**2. Erklæring om at foretaket ikke har utestående tilbakebetalingskrav etter beslutning fra EFTAs overvåkingsorgan eller EU-kommisjonen**

**Begrunnelse for kravet om egenerklæring:**

Foretak som har utestående tilbakebetalingskrav etter at EFTAs overvåkingsorgan (ESA) eller EU-kommisjonen har fattet en offisiell beslutning om at foretaket har mottatt ulovlig statsstøtte, kan som hovedregel ikke motta statsstøtte i henhold til gruppeunntaket. Søkere bes derfor om å bekrefte at det ikke foreligger noe slikt utestående tilbakebetalingskrav.

Merk at det kun er i de tilfeller hvor enten ESA eller EU-kommisjonen har fattet et vedtak om at foretaket har mottatt ulovlig støtte, og der foretaket ikke har betalt tilbake støtten, at foretaket er forhindret fra å motta ytterligere støtte.

Egenerklæring – Sørlandets KompetansefondSøknadsnummer: \_\_\_\_\_\_\_

**Erklæring**

*(fylles ut, signeres og sendes i post eller som vedlegg til e-post)*

Undertegnede, som har fullmakt til å avgi erklæring på vegne av

|  |  |
| --- | --- |
| BEDRIFTENS NAVN: |  |
| ORGANISASJONSNUMMER: |  |

har lest informasjonstekstene om foretakets størrelse, foretak i økonomiske vanskeligheter og om utestående tilbakebetalingskrav, og er innforstått med de beskrevne reglene. Undertegnede bekrefter at nedenstående opplysninger er korrekte og gitt etter beste skjønn. Undertegnede er videre innforstått med at tildeling av støtte basert på uriktige opplysninger vil kunne medføre at støtten er ulovlig i henhold til statsstøtteregelverket og vil kunne kreves tilbakebetalt.

1. Undertegnede bekrefter at bedriften *ikke* er et foretak i vanskeligheter jf. definisjonen i artikkel 2 nr. 18 i Kommisjonens forordning (EU) Nr. 651/2014 av 17. juni 2014, publisert i OJ L 187/1.

2. Undertegnede bekrefter at bedriften *ikke* har utestående tilbakebetalingskrav rettet mot seg som beskrevet i artikkel 1 nr. 4 bokstav a i Kommisjonens forordning (EU) Nr. 651/2014 av 17. juni 2014, publisert i OJ L 187/1.

|  |  |
| --- | --- |
| Sted/ dato: |  |
| Navn: |  |
| Stilling: |  |
| Signatur: |  |